L 58/1578
SL
Uradni list Evropske unije
23.2.2023
PRIPRAVLJALNI UKREPI
POGLAVJE PA 09 — OKOLJE IN PODNEBNI UKREPI (nadaljevanje) PA 09 22
(nadaljevanje)
PA 09 22 02
(nadaljevanje) Prva faza: pilotni projekt „Copernicus za območje Natura 2000“ Konec leta 2019 se je začel pilotni projekt „Copernicus za območja Natura 2000“ (COP4N2K), da bi se s tehnologijo Copernicus bolje spremljalo ta območja.
S tem projektom je bil vzpostavljen avtomatiziran sistem za pripravo modelov za spremljanje razvoja travnatih površin v evropskem omrežju Natura 2000 na letni ravni, pri čemer so bile od leta 1992 (ko je bila sprejeta direktiva o habitatih) pripravljene podrobne karte pokrovnosti tal.
S številnimi prizadevanji se želi zagotoviti, da bodo lahko številni različni deležniki, vključno z upravami držav članic, upravljavci zaščitenih območij, uporabniki zemljišč in širšo javnostjo, lahko dostopali do informacij o razvoju travnatih površin in do relevantnih kazalnikov ter jih razumeli.
Vsi podatki se objavijo na posebni spletni strani „EU Grassland Watch“.
Druga faza: pripravljalni ukrep „EU Grassland Watch“ Prva faza pilotnega projekta naj bi se zaključila konec leta 2021 z obetavnimi rezultati.
Vmesna ocena je jasno pokazala, da bi bila za pravočasno sprejetje nadaljnjih ukrepov, s katerimi se bosta zagotovila celovito izvajanje in dostopnost, potrebna še ena faza pilotnega projekta in nadaljnja podpora.
Pripravljalni ukrep se bo osredotočil na štiri glavne točke, ki jih je treba podrobneje razviti: (1) Razpoložljivi viri v prvi fazi so zadostovali le za polovico vseh območij Natura 2000 z veliko travinja.
Z dodatnimi sredstvi se bo lahko dopolnila (zgodovinska) slika travinja na območjih Natura 2000.
(2) Sedanje izboljšave pri opredeljevanju različnih vrst travinja in večja prostorska ločljivost bodo izboljšale kakovost razpoložljivih zemljevidov.
(3) Informacije o sedanjih travnatih površinah se bodo dodatno izboljšale tudi na ravni lokacije, in sicer s povezovanjem z obstoječimi upravnimi podatkovnimi zbirkami, kot so nacionalni identifikacijski sistemi za zemljišča.
S tem bodo na voljo ustrezne informacije za upravljanje posamezne lokacije.
(4) Projekt bo nosilcem odločanja in drugim ključnim deležnikom približal geoprostorske informacije o travinju z (a) interaktivno in redno posodabljano javno spletno stranjo ter z (b) vrsto neposrednih interakcij (npr. spletno usposabljanje, obiski na kraju samem itd.) z izbranimi akterji na nacionalni ali regionalni ravni.
Te pobude bi lahko odpravile tehnološke vrzeli, tako da bi deležnikom pomagale razumeti korist teh orodij in uporabljati razpoložljive informacije, deležniki pa bi s posredovanjem svojih praktičnih potreb vplivali na nadaljnji razvoj.
Popolnoma delujoč sistem „EU Grassland Watch“ lahko Uniji in njenim državam članicam pomaga bolje spremljati biotsko raznovrstnost zaščitenih travnatih površin na območjih Natura 2000, njihovo trajnostnost in nevarnosti, s katerimi se sooča.
Z večjo preglednostjo in dostopnostjo se ne bo samo preprečilo prihodnjih negativnih učinkov, temveč tudi pripomoglo k obrnitvi trenda upadanja travnatih površin z opredelitvijo prednostnih območij za njihovo obnovo.
POGLAVJE PA 10 — MIGRACIJE Opombe Odobritve iz tega poglavja so namenjene financiranju izvajanja pripravljalnih ukrepov na področju uporabe PDEU in Pogodbe Euratom, namenjenih pripravi predlogov za sprejetje prihodnjih ukrepov.
Njihov skupni znesek ustreza ravni odobritev iz člena 10 20 02.